Humppila

Humppila on noin 2596 ihmisen asuttama kunta Kanta-Hämeessä, Etelä-Suomen läänissä.

Lentokoneella
Lähimmät lentoasemat Humppilasta sijaitsevat Turussa ja Tampereella.

Junalla
Humppilaan pääsee kätevästi junalla. Kaikki Turun ja Tampereen väliä kulkevat junat pysähtyvät Humppilassa. Jokioisilta pääsee lisäksi kesäsunnuntaisin Humppilaan Jokioisten Museorautatien höyryjunan kyydissä.

Autolla
Humppilan ohi kulkevat valtatie 2 ja 9, joita pitkin pääsee Helsinkiin, Turkuun, Tampereelle tai Poriin. Myös valtatieltä 10 pääsee helposti Humppilaan.

Bussilla
Turku-Tampere-Jyväskylä pikavuorot pysähtyvät Humppilassa 9 ja 2 tien risteyksessä. Helsingistä Poriin ja Raumalle kulkevat linja-autot pysähtyvät 2 tien pikavuoropysäkeillä Koiviston tienhaarassa keskustan lähellä ja Humppilan lasitehtaalla. Ma-la Humppila-Jokioinen-Forssa välillä kulkee 3-4 edestakaista linja-autovuoroa.

Näe

 * Ateljé Heljä toimii keramiikkataiteilija, professori Heljä Liukko-Sundströmin ja keramiikkataiteilija Olli Vasan ateljeena ja heidän töidensä myyntinäyttelytilana. Ateljeehen voi pistäytyä sen aukioloaikoina joko yksin (vapaa pääsy) tai sopia ennakkoon puhelimitse käynti isommalle ryhmälle. Ryhmätilaisuuksiin (2€/hlö) voidaan sopia työnäytöksiä, esitelmiä yms.


 * Humppilan kirkon on suunnitellut arkkitehti Josef Stenbäck (1854-1929), ja se valmistui vuonna 1922. Tyypilliseen stenbäckläiseen tapaan Humppilan kirkko on tehty luonnonkivestä.


 * Humppilan vanha asemarakennus paloi vuonna 1973. Palo sai alkunsa siitä, kun samassa rakennuksessa sijaitsevaan postiin oli murtauduttu, ja varkaat - ilmeisesti säikähdettyään jotakin - olivat lähteneet karkuun ja jättäneet hitsauslaitteensa palamaan. Tuli syttyi ja tuhosi rakennuksen. Uusi asemarakennus valmistui 1982. Sen on suunnitellut arkkitehti Mauri Liedenpohja.


 * Kauppilan talonpoikaismiljöö on tuulahdus menneestä. Tilalla sijaitsee päärakennus, navetta, aitta ja tuulimylly. Tila toimii nykyään kaikille avoimena talonpoikaismiljöönä, johon voi käydä vapaasti tutustumassa.


 * Kulttuurimakasiini Taide Itu on entinen Urpolan Kartanon viljamakasiini, joka nykyään toimii taidenäyttely- ja kurssipaikkana lähinnä kesäaikaan. Joka joulun aikaan makasiinissa on esillä suosittu Joulukalenteri.


 * Talvinen on vuosisadan vaihteen työläiskoti aivan Humppilan rautatieaseman vieressä. Talon isäntä Kalle Talvinen työskenteli mm. kunnantoimistossa puiden pilkkojana.

Tee

 * Höyryjuna kulkee Humppilan ja viereisen kunnan Jokioisen välissä. Kesäaikana Humppilan rautatieasemalta voi hypätä junan kyytiin ja nauttia vanhanaikaisesta höyryjunamatkasta.


 * Viikinkisauna Urpolan kartanon mailla on rakennettu viikinkityyliin puupölkyistä ja savesta. Tunnelmallinen savusauna palvelee vieraita läpi vuoden. Erikoisuutena on myös kylpytynnyri, johon on mukava pulahtaa kylpemään keskellä talveakin.

Osta

 * Valtatie 2:n varressa sijaitseva kauppakeskus, jossa on mahdollisuus seurata lasinvalmistusta panoraamaikkunan kautta. Samassa rakennuksessa on myös kauppoja ja kahvila.

Syö

 * Otsolan Hovi tarjoilee lounaan sunnuntaisin klo 12-15. Lounaspöytä on aidon maalaispöydän tapaan runsas.


 * Lasikello tarjoaa joka päivä lounaan ja á la carte listan. Pikkunälkään on tarjolla kahvia, virvokkeita ja pikkupurtavaa.


 * Ravintolasta myös á la carte ruokalista ja kahvilasta tuoreet leivonnaiset joka päivä.

Nuku

 * Otsolan Hovissa on yhteensä 10 kappaletta 1- ja 2-hengen hotellihuoneita sekä 10 kappaletta 4-hengen hirsimajoja.


 * Urpolan kartanon tilalla on 3 kappaletta hirsisiä paritaloja, joissa yhteensä 6 kodikasta 4 hengen huonetta. Lisäksi kartanon tilalla on matkailijoiden käyttöön varattu pellavan olkipaaleista rakennettu talo Villa Pellavista, jossa on 3 kappaletta 2-hengen huoneita.